Gözəl (Aşıq Fətulla)
Bir ah çəksəm, dağı-daşı əridər,
Bəsdi zinət verdin camala, gözəl.
Hər baxanda od salarsan könlümə, 
Dəhanın batıbdı xub bala, gözəl.

Şirinsən dünyada hər bir gözəldən, 
Vərqadan, Gtilşadan, Yusif-Kənandan, 
Yanağın lalədi, olubdu xəndan, 
Möhtacam ağ üzdə o xala, gözəl.

Qədrini bilənsən gövhər, zərin də, 
Qızılgül əlində, cığa sərində,
Ağlın, huşun, söz-söhbətin yerində, 
Afərin səndəki kamala, gözəl.

Əhvalım pozulub, halım pərişan, 
Eşqidən ürəyim olubdu şan-şan, 
Çəkirəm həsrətin, bilginən pünhan, 
Bir yol rəhmin gəlsin bu hala, gözəl.

Nagah aldın Fətullanın canını,
Yox kimsəsi ala səndən qanını, 
Almısan əlimdən din-imanımı,
Döndərdin qəddimi sən dala, gözəl.

Qoşmalar